b'\n_START_ARTICLE_\nHanno Pevkur\n_START_SECTION_\nLapsep\xc3\xb5lv, noorus ja haridus\n_START_PARAGRAPH_\nHanno Pevkur on s\xc3\xbcndinud Ida-Virumaal Iisakus. Oma haridusteed alustas Pevkur Iisaku Keskkoolis. G\xc3\xbcmnaasiumis k\xc3\xa4is J\xc3\xa4rva-Jaanis ja l\xc3\xb5petas 1995. aastal h\xc3\xb5bemedaliga. Pevkur j\xc3\xa4tkas \xc3\xb5pinguid Tallinna Majanduskoolis \xc3\xb5iguse erialal, l\xc3\xb5petas kooli 1998. aastal. K\xc3\xb5rghariduse omandas Pevkur Tartu \xc3\x9clikooli \xc3\xb5igusteaduskonnas, mille ta l\xc3\xb5petas 2002. aastal bakalaureuset\xc3\xb6\xc3\xb6ga "Kohaliku omavalitsus\xc3\xbcksuse sisemise detsentraliseerimise probleeme osavalla ja linnaosa n\xc3\xa4itel". Haridus on v\xc3\xb5rdsustatud magistrikraadiga.\n_START_SECTION_\nVarasem t\xc3\xb6\xc3\xb6\n_START_PARAGRAPH_\nJ\xc3\xa4rva-Jaani Vallavalitsuse \xc3\xb5igusn\xc3\xb5unik, Koeru ja Kareda Vallavalitsuse jurist-konsultant 1998\xe2\x80\x931999._NEWLINE_\xc3\x95igusb\xc3\xbcroo Aleksis jurist 1999\xe2\x80\x932000.\n_START_SECTION_\nPoliitiline tegevus\n_START_PARAGRAPH_\nAlates aastast 2000 t\xc3\xb6\xc3\xb6tas ta N\xc3\xb5mme linnaosavalitsuses \xc3\xb5igusn\xc3\xb5unikuna ja haldussekret\xc3\xa4rina._NEWLINE_Aprillist 2003 kuni m\xc3\xa4rtsini 2005 oli ta N\xc3\xb5mme linnaosa vanem, kui see koht vabanes senise linnaosavanema Urmas Paeti Riigikokku valimise t\xc3\xb5ttu._NEWLINE_M\xc3\xa4rtsis 2005 tekkis Tallinna koalitsioonis Erakond Res Publica ja Reformierakonna vahel v\xc3\xb5imut\xc3\xbcli. Selle lahendusena otsustati muu hulgas anda N\xc3\xb5mme linnaosavanema koht Res Publicale. Hanno Pevkurile nimetati haridust, kultuuri ja sporti kureeriva abilinnapea koht. Linnavolikogu kinnitas selle m\xc3\xa4\xc3\xa4ramise. Pevkur sai olla paar n\xc3\xa4dalat abilinnapea ametis, kui Res Publica loobus koalitsioonist Reformierakonnaga.\n_START_SECTION_\nRiigikogu XI koosseisu liige\n_START_PARAGRAPH_\nAlates 15. aprillist 2007 oli ta Maret Maripuu asendusliikmena XI Riigikogu liige.\n_START_SECTION_\nSotsiaalminister\n_START_PARAGRAPH_\nAastatel 2009\xe2\x80\x932012 oli Pevkur Eesti Vabariigi sotsiaalminister (t\xc3\xb6\xc3\xb6, tervise ja sotsiaalkaitse valdkond)._NEWLINE_2011. aastal andis Eesti Maksumaksjate Liit talle t\xc3\xb6\xc3\xb6tuskindlustusmakse m\xc3\xa4\xc3\xa4ra v\xc3\xa4hendamata j\xc3\xa4tmise eest maksumaksja vaenlase tiitli.\n_START_SECTION_\nJustiitsminister\n_START_PARAGRAPH_\nAlates 10. detsembrist 2012 kuni m\xc3\xa4rtsini 2014 oli Pevkur justiitsminister, vahetades v\xc3\xa4lja ametist lahkunud Kristen Michali.\n_START_SECTION_\nSiseminister\n_START_PARAGRAPH_\n26. m\xc3\xa4rtsil 2014 asus Pevkur Taavi R\xc3\xb5ivase valitsuse koosseisus siseministri ametipostile._NEWLINE_7. novembril 2016 tegid koalitsioonipartnerid IRL ja Sotsiaaldemokraatlik Erakond Taavi R\xc3\xb5ivasele ettepaneku tagasi astuda Eesti peaministri kohalt. 9. novembril 2016 otsustas Riigikogu umbusaldada Taavi R\xc3\xb5ivast. Umbusaldamist toetas 63 Riigikogu saadikut. Seoses umbusaldusega toimus 23. novembril valitsuse vahetus ja Pevkuril tuli loobuda siseministri ametikohast.\n_START_SECTION_\nRiigikogu XIII koosseisu liige, \xc3\xb5iguskomisjoni liige\n_START_PARAGRAPH_\nAlates 23. november 2016. Valitud RK2015 valimistel V\xc3\xb5ru-, Valga- ja P\xc3\xb5lvamaa valimisringkonnast\n_START_SECTION_\nEesti Reformierakond\n_START_PARAGRAPH_\nPevkur on alates 2000 aastast Eesti Reformierakonna liige. Pevkuri kutsus Reformierakonda Urmas Paet. Aastatel 2014\xe2\x80\x932017 oli Pevkur Eesti Reformierakonna aseesimees._NEWLINE_7. jaanuaril 2017 valiti Hanno Pevkur Eesti Reformierakonna esimeheks 1048 h\xc3\xa4\xc3\xa4lega Kristen Michali ees, kes kogus 635 h\xc3\xa4\xc3\xa4lt. Valimistel osales 1660 Reformierakonna liiget. Oli Reformierakonna esimees kuni 14. aprill 2018, kui uueks juhiks valiti Kaja Kallas ja Hanno Pevkur valiti 869 h\xc3\xa4\xc3\xa4lega Reformierakonna juhatusse._NEWLINE_Hanno Pevkur on Eesti Reformierakonna fraktsiooni esimees. kuni oktoober 2017.\n_START_SECTION_\nPoliitilised vaated\n_START_PARAGRAPH_\nPevkuri nimetab enda jaoks oluliste teemadena inimeste heaolu ja turvalisusega seotud k\xc3\xbcsimused, samuti inimeste p\xc3\xb5hi\xc3\xb5igused ja -vabadused. Ta arvates on eneseteostus ja otsustamis\xc3\xb5igus iga\xc3\xbche v\xc3\xb5\xc3\xb5randamatud \xc3\xb5igused.\n_START_SECTION_\nPerekond\n_START_PARAGRAPH_\nHanno Pevkur on abielus Helin Pevkuriga. Peres on kaks last: Jan Joonas Pevkur ja Mirt Marleen Pevkur.\n_START_SECTION_\nV\xc3\xb5rkpall\n_START_PARAGRAPH_\nEesti V\xc3\xb5rkpalli Liidu presidendiks valiti Pevkur 2012. aastal Vilja Savisaar Toomasti j\xc3\xa4rel. 2016. aasta mais valiti Pevkur uuesti j\xc3\xa4rgnevaks 4 aastaks Eesti V\xc3\xb5rkpalli Liidu presidendiks._NEWLINE_Euroopa V\xc3\xb5rkpalli Konf\xc3\xb6deratsiooni (CEV) Euroopa alaliidu asepresident, Euroopa esindaja Maailma V\xc3\xb5rkpalliliidu (FIVB) juhatuse liige kui Euroopa esindaja alates oktoobrist 2016.'